Document ID: 32006R1235

UREDBA KOMISIJE (ES) št. 1235/2006
z dne 16. avgusta 2006
o določitvi višine pomoči za pridelavo grozdja za proizvodnjo nekaterih sort rozin in pomoči za ponovno zasaditev vinogradov, okuženih s filoksero, za tržno leto 2006/2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo (1), in zlasti člena 7(5) Uredbe,
ob upoštevanju naslednjega:
(1)
Drugi pododstavek člena 7(1) Uredbe (ES) št. 2201/96 določa merila za določitev pomoči za pridelavo grozdja za proizvodnjo rozin sorte sultanina in muškat in rozin korinta.
(2)
Tretji pododstavek člena 7(1) Uredbe (ES) št. 2201/96 navaja možnost, da se znesek pomoči razlikuje glede na sorto grozdja. Predvideva tudi, da se omenjeni znesek lahko razlikuje tudi glede na druge dejavnike, ki lahko vplivajo na donos. V primeru sultanin je treba predvideti dodatno razlikovanje med površinami, okuženimi s filoksero, in drugimi.
(3)
Za tržno leto 2005/2006 pri preverjanju površin, namenjenih pridelavi grozdja iz prvega pododstavka člena 7(1) Uredbe (ES) št. 2201/96, ni bilo odkrite prekoračitve največje zajamčene površine, določene v členu 2(1) Uredbe Komisije (ES) št. 1621/1999 z dne 22. julija 1999 o določitvi podrobnih pravil za uporabo Uredbe Sveta (ES) št. 2201/96 glede pomoči pri pridelavi grozdja za proizvodnjo nekaterih sort rozin (2).
(4)
Treba je določiti pomoč za pridelavo omenjenega grozdja za tržno leto 2006/2007.
(5)
Prav tako je treba določiti pomoč, ki se dodeli proizvajalcem, ki ponovno nasajajo vinograde za preprečitev okužbe s filoksero, pod pogoji, določenimi v členu 7(4) Uredbe (ES) št. 2201/96.
(6)
Ukrepi, predvideni s to uredbo, so v skladu z mnenjem Upravljalnega odbora za proizvode, predelane iz sadja in zelenjave -
SPREJELA NASLEDNJO UREDBO:
Člen 1
1. Za tržno leto 2006/2007 se pomoč za pridelavo iz člena 7(1) Uredbe (ES) št. 2201/96 določi na:
(a)
2 603 EUR na hektar za površine, kjer se prideluje grozdje sorte sultanine, okuženo s filoksero, ali so bile v zadnjih petih letih ponovno zasajene;
(b)
3 569 EUR na hektar za druge površine, kjer se prideluje grozdje sorte sultanine;
(c)
3 391 EUR na hektar za površine, kjer se prideluje grozdje sorte korinta;
(d)
969 EUR na hektar za površine, kjer se prideluje grozdje sorte muškat.
2. Za tržno leto 2006/2007 se pomoč za ponovno zasaditev iz člena 7(4) Uredbe (ES) št. 2201/96 določi na 3 917 EUR na hektar.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. avgusta 2006

Labels: 17
19
6